# Csongrád Város Polgármesterétől „M”

Témafelelős: dr. Barcsi Judit

Száma: Önk/141-1/2020.

***ELŐTERJESZTÉS***

**Csongrád Városi Önkormányzat Képviselő-testületének**

**2020. szeptember 24-ei ülésére**

**Tárgy:** Javaslat a helyi tanulmányi ösztöndíj rendszerről szóló rendelet és ahhoz kapcsolódóan a Csongrád Városi Önkormányzat Szervezeti és Működési Szabályzatáról szóló rendelet módosítására.

# Tisztelt Képviselő-testület!

**1.** A helyi tanulmányi ösztöndíj rendelet megalkotásakor a képviselő-testület szükségesnek látta az ösztöndíjrendszer működtetéséhez egy önálló bizottság létrehozását. Az elmúlt évek tapasztalatai alapján javasolom, hogy az Önkormányzat szakbizottsága, az Oktatási, Művelődési, Vallási-és Sport Bizottság hatáskörébe kerüljön a pályázat kiírása és annak elbírálása.

 A bizottság a módosítás értelmében az önkormányzattal együttműködő stratégiai cégek és kamarák véleményét a pályáztatás során kikéri.

**2.** Amennyiben a Képviselő-testület az 1. pontot jóváhagyja, szükségessé válik a Csongrád Városi Önkormányzat Szervezeti és Működési Szabályzatáról szóló rendelet 4. mellékletének módosítása, mely az Oktatási, Művelődési, Vallási-és Sport Bizottság feladatait és átruházott hatásköreit tartalmazza.

 Tekintettel arra, hogy a rendelet technikai jellegű, a rendelet indokolásának közzétételét mellőzöm.

1. **1. A rendelet megalkotásának valamennyi jelentősnek ítélt hatása, különösen:**

*1.1. Társadalmi, gazdasági, költségvetési hatása:*

           Nem releváns.

*1.2. Környezeti és egészségi következményei***:**

           Nem releváns.

*1.3. Adminisztratív terheket befolyásoló hatása***:**

           Adminisztrációs terhek csökkennek.

**2. A jogszabály megalkotásának szükségessége, a jogalkotás elmaradásának várható következményei:**

 Technikai módosítás.

**3. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazása nem igényel többlet személyi és tárgyi feltételt.

Kérem a Tisztelt Képviselő-testületet az előterjesztés megtárgyalására és a rendelet-tervezetek elfogadására.

Csongrád, 2020. szeptember 17.

Bedő Tamás

polgármester

**Csongrád Városi Önkormányzat Képviselő-testületének**

**…./2020. (IX. ...) önkormányzati rendelete**

**a helyi tanulmányi ösztöndíjrendszerről szóló**
**36/2017. (XII. 27.) önkormányzati rendelet módosítása**

 *(tervezet)*

Csongrád Városi Önkormányzat Képviselő-testülete az Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el:

**1.§** A rendelet **3§ a)pontjának** helyébe a következő rendelkezés lép:

*„a)* ***Bizottság:*** *az Önkormányzat oktatással foglalkozó bizottsága.”*

**2.§** A rendelet 4.§ (3)bekezdése helyébe a következő rendelkezés lép:

*„A (2)bekezdés b)pontjában foglaltakat a Bizottság a Csongrád Városi Önkormányzattal (a továbbiakban: Önkormányzat) együttműködő stratégiai cégek és* ***szakmai kamarák*** *javaslatának figyelembevételével határozza meg.”*

**3.§** Ez a rendelet a kihirdetést követő napon lép hatályba és az azt követő napon hatályát veszti.

 Bedő Tamás Dr. Juhász László

 polgármester jegyző

**Záradék:**

A rendelet kihirdetésének napja: 2020. ……………

 Dr. Juhász László

 jegyző

**Csongrád Városi Önkormányzat Képviselő-testületének**

**…./2020. (IX. ...) önkormányzati rendelete**

**a Csongrád Városi Önkormányzat Szervezeti és Működési Szabályzatáról szóló**
**27/2019. (XI. 22.) önkormányzati rendelet módosítása**

 *(tervezet)*

Csongrád Városi Önkormányzat Képviselő-testülete az Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következő rendeletet alkotja:

**1.§** A rendelet 4. számú melléklete az alábbi szöveggel egészül ki:

„**Dönt**:

* **a helyi tanulmányi ösztöndíj pályázat kiírásáról és annak elbírálásáról”**

**2.§** Ez a rendelet a kihirdetést követő napon lép hatályba és az azt követő napon hatályát veszti.

 Bedő Tamás Dr. Juhász László

 polgármester jegyző

**Záradék:**

A rendelet kihirdetésének napja: 2020. ……………

 Dr. Juhász László

 jegyző